Maria Popovici vorbește despre stand-up și cum l-a afectat pandemia.
Cam toată industria de entertainment a fost lovită din cauza pandemiei, inclusiv stand-up-ul. E o formă de distracție tânără în România, dar care prinde tot mai mulți spectatori. Maria Popovici e una dintre fetele care n-au trac de scenă și fac stand-up cot la cot cu așii comediei.
Chiar dacă pandemia a mai anulat spectacole și a micșorat numărul de spectatori de la show-uri, Maria Popovici privește viitorul cu zâmbetul pe buze. Maria Popovici: "În România și nu numai se poate trăi din stand-up. Eu cred că se poate câștiga din orice, dacă în meseria ta ai muncit suficient de mult și ai ajuns să ai succes. Înainte de pandemie am avut o propunere ca eu și cu Mincu să facem un spectacol la Sala Palatului…Am avut niște emoții, să zicem da, să zicem nu…? Apoi a venit pandemia și nu am mai făcut".